CELEX: C2006/294/119
Language: sl
Date: 2006-12-02 00:00:00
Title: Zadeva T-275/06: Tožba, vložena 4. oktobra 2006 — Omya proti Komisiji

2.12.2006   
            
            
               SL
            
            
               Uradni list Evropske unije
            
            
               C 294/59
            
         Tožba, vložena 4. oktobra 2006 — Omya proti Komisiji
   (Zadeva T-275/06)
   (2006/C 294/119)
   Jezik postopka: angleščina
   Stranki
   
      Tožeča stranka: Omya AG (Oftringen, Švica) (zastopnika: J. Flynn, Barrister, in C. Ahlborn, Solicitor)
   
      Tožena stranka: Komisija Evropskih skupnosti
   Predlogi tožeče stranke
   
               —
            
            
               […] Omya zato vljudno prosi Sodišče, naj odločbo razglasi za nično in naloži Komisiji plačilo stroškov Omya.
            
         Tožbeni razlogi in bistvene trditve
   Tožeča stranka zahteva razglasitev ničnosti Odločbe Komisije K(2006) 3163 končna z dne 19. julija 2006 v zadevi COMP/M.3796, s katero je Komisija razglasila, da je prevzem dejavnosti proizvodnje precipitata kalcijevega karbonata s strani tožeče stranke od J.M. Huber Corporation združljiv s skupnim trgom in Sporazumom o Evropskem gospodarskem prostoru. Nadalje je Komisija določila določene pogoje in obveznosti, ki jih mora tožeča stranka izpolniti.
   Tožeča stranka trdi, da so (a) pomisleki glede konkurence, ki jih je navedla Komisija, neutemeljeni in da so (b) ukrepi, ki so bili naloženi tožeči stranki, v vsakem primeru neprimerni in niso utemeljeni s pomisleki, ki jih je navedla Komisija, ter ne morejo ustvariti učinkov, ki jih zatrjuje Komisija.
   Tožeča stranka v utemeljitev svoje tožbe navaja tri tožbene razloge.
   Prvič, tožeča stranka navaja, da je Komisija očitno napačno sklepala, da bi posel resno oviral učinkovito konkurenco.
   Drugič, tožeča stranka trdi, da je Komisija storila očitno napako pri presoji in kršila načelo sorazmernosti s tem, ko je zahtevala prodajo tovarne v Kuusankoski.
   Tretjič, tožeča stranka navaja, da je Komisija storila bistveno kršitev postopka s tem, ko ni ustrezno analizirala dokazov v svojem spisu in tožeči stranki ni omogočila vpogleda v vse upoštevne dokumente ter je s tem kršila pravice obrambe tožeče stranke.